bg ru bg bg bg bg bg bg ru ru ru bg uk en en en ru bg bg bg bg bg bg ru ru ru bg uk en en en bg bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg hbs_cyr bg en bg bg bg bg en en
Как да подходим към цялостното обзавеждане на бебешка стая?
Мебели за баня по поръчка
Как да подходим към цялостното обзавеждане на бебешка стая
by Косьо Н. in Дизайн
Решенията, които трябва да вземете с появата на новия член на семейството, са безкрайни. Въпреки че повечето от тях няма да са особено лесни, има поне един аспект на това да бъдеш родител, с който можем да помогнем, а именно – интериорния дизайн и мебелите за бебешката стая. Най-важното в дизайна и избора на цялостно обзавеждане на бебешка стая е да подходите към начинанието с идеята да създадете място, което ви предразполага към това да се насладите на миговете с детето ви, кара ви да се усмихвате и да релаксирате. Все пак, в първите месеци, дори година, бебешката стая ще бъде предимно за вас.
Артикул 1: Легло за бебе
Най-важното в едно цялостно обзавеждане на бебешка стая е креватчето. То трябва да бъде и най-голямата инвестиция в детската стая. Може да мислите, че кошарата е нещо временно, което детето бързо ще изпорасте, но това не е така. Много деца спят в бебешкото легло по 3-4 години. Някой бебешки легла пък се правят така че на по-късен етап да бъдат лесно адаптирани за по-голямо дете. Да не говорим, че ако искате да имате повече от едно дете, покупката на надеждното бебешко легло си е просто задължителна.
Имайки това предвид, отделете малко повече от бюджета си за креватчето. Работете с дизайнер/конструктор, който има опит с изработката на такъв тип мебели за бебешка стая. Изберете качествени материали, които ще издържат във времето. В никакъв случай не пазарувайте бебешко креватче втора ръка и не се опитвайте да реставрирате сами старо такова. Матракът е също толкова важен колкото и самата конструкция на бебешкото легло, така че заложете на нещо качествено като се уверите, че избирате правилния бебешки матрак.
Артикул 2: Чаршафи и завивки
Креватчето заедно с бебешките завивки и чаршафи ще стане фокалната точка на стаята. Тези артикули ще бъдат и първото нещо, което човек забелязва в детската стая. Именно тук е моментът да се възползвате от възможността да оставите своя отпечатък върху детската стая. Изберете някакъв мотив/тема и изградете цялата цветова палитра, която ще използвате в стаята около чаршафите и бебешкото легло.
На първо място, необходими са ви поне два протектора за матрак. Инвестирайте в 4-5 комплекта чаршафи за бебешкото легло – ще се изненадате колко често се налага да ги сменяте. По-добре да имате резервни на разположение отколкото да се чудите как да пуснете пералня. Изберете бебешки спални комплекти, изработени от 100% памук.
Артикул 3: Повивалник/маса за повиване
Едно цялостно обзавеждане на бебешка стая няма да е никак цялостно без подходящ повивалник. Повивалниците най-общо казано са два вида – такива, които просто се поставят на кошарата или скрина, и маси за повиване. По принцип, и двата вида ще свършат работа. Разковничето е в мястото, което заемат.
Ако в стаята има достатъчно място за самостоятелна маса за повиване, то това би бил перфектният вариант. Масата за повиване трябва да има достатъчно чекмеджета и рафтове, в които да държите всичко най-необходимо на лесно и достъпно място. Когато избирате маса за повиване или поръчвате такава на дизайнер/дърводелец, отново мислете за материалите. Качеството е от първостепенно значение – инвестирайте в маса за повиване, която ще изпорасте бебето и на по-късен етап ще може да смени предназначението си. Така например старата маса за повиване може да стане скрин за играчки или малка библиотечка.
Другият вариант, както казахме, е дъска за повиване, която се слага на кошарата или скрин. Задължително се уверете, че височината на скрина/кошарата ще ви бъде удобна при преповиване!
Без значение от повивалника, има няколко допълнителни артикула, задължителна част от цялостното обзавеждане на бебешка стая.
Използвайте платнени или плетени кошници от изкуствен рата за да съхранявате памперси, кърпички, кремове, лосиони и тн. Това са много полезни артикули, които спомагат организацията по смяната на пелените невероятно много.
Не забравяйте да държите бебешки играчки наблизо или да закачите музикална въртележка над повивалника. Така преповиването става доста по-лесна задача.
Артикул 4: Стол за кърмене
Това може да се окаже една от най-важните покупки от цялостното обзавеждане на бебешката стая. Дали ще люшкате бебето докато заспи, ще го храните или просто ще се гушкате, удобният стол е чудна придобивка.
Обмислете да поръчате люлеещ се стол. Търсете тапицерия, която се почиства лесно (по обясними причини) и няма да се износи бързо. Все пак, поне в началото, ще прекарвате голяма част от времето си на стола. Важно е столът да има подлакътници и едновременно с това да бъде достатъчно голям, че да събира вас и бебето. Обърнете внимание на облегалката – височината ѝ трябва да бъде достатъчна за да бъде столът удобен за вас и партньора ви. Като бонус към люлеещия се стол може да добавите и една декоративна възглавничка за под кръста.
Ако бюджетът не позволява, инвестирайте в люлеещ се стол, който по-късно ще може да ползвате в хола или в спалнята си.
Има и нещо допълнително, което трябва да знаете. Когато приспивате детето си и се страхувате от най-малкото неправилно помръдване е важно да можете лесно да стигнете някой неща. За целта, обмислете да поставите малка етажерка до стола с детски книжки, на която може да сложите бутилката с мляко/вода, фотоапарата/телефона си и тн. Една малка масичка също би свършила чудесна работа. За да е наистина цялостно цялостното ни обзавеждане за бебешка стая, поставете нощна лампа до люлеещия се стол, която лесно може да включвате и изключвате. Една табуретка, на която да вдигнете крака, също би била от полза, ако такава не върви в комплект със люлеещият се стол, който сте избрали.
5 Място за съхранение!
Интересно е да се отбележи, че най-малките членове на семейството имат нужда от най-много свободно място за техните неща. Играчки, памперси, дрехи, книжки, аксесоари, всичко това все някъде трябва да се прибере. Това е и причината в цялостното обзавеждане на бебешка стая задължително да бъде заделено достатъчно място за съхранение, било то под формата на бебешки скрин, етажерка, ракла, в общи линии, за каквото се сетите.
Повтарящата се тема при избора на обзавеждане за бебешка стая е изборът на обзавеждане с перспектива. С времето някои неща стават излишни в бебешката стая. За това е важно мястото, където сте ги съхранявали до момента, да бъде повторно оползотворено по адекватен начин.
Не на последно място, в бебешката стая неминуемо ще има някои артикули, които трябва да държите на разстояние от малчуганите. Лекарства, лосиони и кремове, термометър, ножичка за нокти или нокторезачка и тн. Не е добра идея те да бъдат съхраняване в скринове, понеже детето бързо се научава да отваря врати и чекмеджета. Дори предпазителите за шкафове започват да стават недостатъчни скоро след като детето проходи. Та, удачно в случая е въпросните артикули да бъдат съхранявани на по-високи места, като етажерки за стена, например.
6 Декорация на бебешката стая
След като веднъж имате идея за функционалните артикули от цялостното обзавеждане на бебешката стая е време да помислите за декорацията на пространството. Ще ви издадем една тайна – бебето, поне първите 1-2 години, въобще не го интересува как изглежда стаята му. Така че опитайте да създадете приятна атмосфера за вас. Все пак, вие също ще прекарвате по-голямата част от деня си в грижи за детето именно в тази стая.
Добро начало при декорацията на бебешката стая е изборът на килим. Ако стаята е с красив паркет или дюшеме, изберете вълнен или шаги килим. Тези варианти са подходящи докато детето се върти на земята и се учи да сяда и пълзи. Без значение от вида килим, изберете такъв, който се почиства сравнително лесно. Предвид предназначението на стаята, килимът задължително ще се нацапа, та мислете отрано за почистването му.
Завесите също за важна част от цялостното обзавеждане на всяка бебешка стая. Те трябва да бъдат изработени от материал с ниска пропускливост на светлина. Все пак, бебето ще спи и през деня.
Ако пък търсите партньор, на който да може да се доверите с цялостното обзавеждане на детска стая, свържете се с Артисанс България. Насреща сме!
Вашият имейл адрес няма да бъде публикуван. Задължителните полета са отбелязани с *
Запазване на името, имейл адреса и уебсайта ми в този браузър за следващия път когато коментирам.
Comment moderation is enabled. Your comment may take some time to appear.
© 2022 Артисанс България. Всички права запазени.
Този сайт използва бисквитки. Ако продължите да го използвате, вие се съгласявате с условията за ползване. Научи повече Приемам
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.